BMW 7. seeria (E38)

BMW E38 on BMW 7. seeria kolmanda põlvkonna luksussedaan, mida toodeti aastatel 1994–2001. E38 pandi taas kokku mitme mudeli põhjal ning tegu oli esimese 7. seeria BMW-ga, mis varustati diiselmootoriga. 1995 vahetas ta täielikult välja oma eelkäija E32 ja E38 järeltulijat E65/E66 hakati tegema 2002. E38 oli saadaval nii 5-käigulise automaat-, kui ka 5-käigulise (740i-l 6-käigulise) manuaalkäigukastiga (750i, 750iL, 730d ja 740d olid saadaval ainult automaatkäigukastiga). Euroopas oli võimalik saada 2,5-, 3- ja 4- (3,9-) liitrist turbodiislit ning 2,8-, 3,0-, 3,5-, 4,0-, 4,4- ja 5,4-liitrist bensiinimootorit. Alates 1998. aastast sai manuaalkäigukastiga ainult mudelit 728i. Ameerika Ühendriikides müüdi ainult 740i, 740iL ja 750iL. 740i ja 740iL olid 4,4-liitrise V8-mootoriga. 740iL on pikendatud 740i, sellist erimudelit võis juba ka E32 puhul näha. USAs oli 750i ainult pikendatud kujul. Tal oli 5,4-liitrine V12-mootor. 750iL oli ühtlasi ka BMW sedaanide lipulaev. L-mudelid olid tavamudelitest 14 cm pikemad ning neid sai ainult koos bensiinimootoritega ja automaatkäigukastiga. E38 lisade hulka kuulusid esitulede kõrgsurvepesurid, isereguleeruvad ksenoon-HID-esituled, elektriline katuseluuk, stereosüsteem (14 kõlarit, 4 bassikõlarit ja 6-kohaline CD-box), GPS navigatsioon ja vihmasensoritega klaasipuhastid. Teiste lisade seas automaatne kliimaseade juhile ja kõrvalistujale eraldi (ka tagaistujatele digitaalselt reguleeritav saadaval n-ö 3. tsoonina), kolmekohaline mäluplokk, mis juhtis istmeid-rooli-peegleid, turvavöö kõrguse muutmise võimalus, uus rool ja välispeeglid. Standardvarustusse kuulusid turvapadjad ees ja süsteem, mis kaitseb pead, HPS (Head Protection System). Autotelefon polnud haruldus ning mõnikord võis neid olla autos isegi kaks. Kui 750iL koos kõigi lisadega siiski väheks jäi, siis sai tellida ka tehase poolt toodetud erimudelit L7, mille teljevahe oli 250 mm pikem ning millel oli kahe ukse vahel umbes 18 cm lisatükk. Varustusse kuulusid elektriliselt reguleeritavad tagaistmed, jalatoed tagaistujatele, külmkapp, televiisor ja faks. Vajadusel sai tellida aastatel 2000–2001 ka juhti ja tagaistet eraldava vaheseinaga versiooni ning L7 oli tootmises 1997–2001. L7 käigukast ja V12 bensiinimootor olid samad, mis ka tavamudelitel kasutusel. 2001. aastal, kui E38 hakkas otsi kokku tõmbama ja teda oli välja vahetama tulnud E65, tõusid E38 hinnad märgatavalt. Inimesed käisid teistes riikides, et saada E38 omanikuks enne, kui selle tootmine lõpetatakse. See juhtus seetõttu, et E65 väline disain jäi E38 omale tugevalt alla ning E38 hinnad hakkasid tõusma, sest nõudlus selle mudeli järele kasvas järsult. E38 tootmine algas juba 1994, kuid E38 läks tootmisse alles 1995. Esialgu toodeti E38 2,5-liitrise turbodiisliga, 3,0- või 4,0-liitrise V8-mootoriga (M60) või 5,4-liitrise V12-mootoriga (M70). Hinnad seisuga 29. august 1994: 730i 92000 DEM, 730iL 102000 DEM, 740i 105500 DEM, 740iL 120000 DEM, 750i 148000 DEM, 750iL 168000 DEM. USA-s müüdi 740i, 740iL ja 750iL. Mudelivaliku allotsas 728i (83000 DEM) ja 725tds (80000 DEM). 750i-l oli Steptronicu automaatkäigukast, mida oli võimalik ka manuaalselt kasutada. 728i-l ja 735i-l oli teelpüsivuse süsteem, ABS, keevitatud veljed, kaks õhupatja, õhkkonditsioneer, nahksisustus ja elektrilised esiistmed. 730i vana 3,0-liitrise V8 vahetas välja uus 735i, millel oli 3,5-liitrine V8 (M62), hind 95500 DEM, pika kerega 106050 DEM. 740i ja 740iL mootorit uuendati, vana 4-liitrise (M60) asemele tuli uus 4,4-liitrine V8 (M62). Hind 110000, pika kerega 124700 DEM. 730i, 740i ja 740iL saavad standardvarustusse Steptronicu käigukasti ja veojõukontrolli. Steptronicut polnud USA-s kuni aastani 1999, mil hakati pakkuma ZSP Sport paketti 740i-le. Valikuliste lisadena olid Alpina vedrustus, televiisor ja satelliitnavigatsioon. 750iL sõitis ka Ameerika Ühendriikide räppmuusik, näitleja ja ühiskonnaaktivist Tupac Shakur. valmisid uued 730i/730i SE ja 735i/735i SE. Varustuses oli kesklukustus, lisatuled ees ja elektrilised soojendusega peeglid. 735i sai elektrilised esiistmed. 730i SE-l oli katuseluuk. 735i SE sai konditsioneeri, kiirushoidiku ja nahksisustuse. Automaatse kliimaseadme sai 728i/735i. Pardaarvuti sai 728i. 740i/740iL ja 750i/750iL pakuti koos dünaamilise stabiilsuskontrolliga (DSC III). 750i/750iL põhivarustusse lisati ksenoonesituled. 750i Bondi-filmis "007 ja igavene homne". Uus ZSP lisapakett sisaldab Alpina vedrustust, mitmekodaralisi keevitatud velgi ja sportistmeid. Tulevad uued esituled, uuendatud iluvõre, musta värvi küljeliistud ja aknakatted ning uste lukustamiseks mäluga pult. 728i-le, 735i-le ja 740i-le on võimalik tellida parkimisandurid. DSC on 735i standard varustuses. Satelliitnavigatsioon on 750i-l ja 750iL-l standardvarustuses. 1998. aasta septembris tehtud keremuutus tõi autole taas ümmargused esituled, suunatule lühema pöörde ja klaasist tagatuled. 725tds ei müüda enam Saksa turul. 735i ja 740i ei ole enam saadaval manuaalkäigukastiga. Uus ZSP tuleb ka 740i-le, seega saab auto ka 18-tollised veljed, varjujoone, madalama viimase käigu ja Vavona punasest puidust interjööriliistu. 5,4-liitrine V12 saab kergema sissepritsepumba, mis tõstab hobujõud 322-lt 326-le. E38 saab 3,0-liitrise diiselmootori. Algul 135 kW ja hiljem 142 kW. Hind 96700 DEM. Paljud seni valikulised lisad said standardlisadeks: ksenoonesituled, vihmasensoritega aknapuhastid, esitulede puhastid, GPS-navigatsioon ja uuendatakse audiosüsteemi ning CD-boxi. 740i uus ZSP sport lisapakett on saadaval ka 740iL/740iL-l aga ilma madalama viimase käiguta. Tehakse kerevärvi küljeliistud ja spoilerid, mis olid enne mustad. Suunatulekate on nüüd ees läbipaistev. Taas lähevad endised valikulised lisad standardvarustuse hulka: Motorola telefon may-day süsteemiga, 16-suunalised Comfort istmed. Lisandub laiekraaniga navigatsioonisüsteem. E38 tootmine lõpeb juulis. E38-t kasutati filmis "Riskikuller", mille peaosas oli Jason Statham. Baashinnad Eesti kroonides (EEK). 728i 142 kW R6/2793 cm³ 714 700.- 728iA 142 kW R6/2793 cm³ 744 700.- 728iAL 142 kW R6/2793 cm³ 797 500.- 735iA 173 kW V8/3498 cm³ 854 600.- 735iAL 173 kW V8/3498 cm³ 895 400.- 740iA 210 kW V8/4398 cm³ 976 400.- 740iAL 210 kW V8/4398 cm³ 1 060 000.- 750iA 240 kW V12/5379 cm³ 1 270 000.- 750iAL 240 kW V12/5379 cm³ 1 430 000.- L 7 240 kW V12/5379 cm³ 1 870 000.- 730dA 135 kW R6/2926 cm³ 748 300.- 740dA 180 kW V8/3900 cm³ 988 600.- Hinnad sisaldavad käibemaksu 18% 740iL ja 750iL Protection ehitati 2000 – 2001 ja maksid 991 000 – 1 244 000 EEK. Nendel olid kuulikindlad klaasid, kuulikindel kere ja run-flat rehvid. "The BMW L7 Was A Weird Factory-Stretched E38 Limousine". "Transporter Wiki: 1995 BMW 735i (E38)".